b'\n_START_ARTICLE_\nSaturnovi naravni sateliti\n_START_SECTION_\nSkupine Saturnovih satelitov\n_START_PARAGRAPH_\nSaturnove satelite lahko razvrstimo v ve\xc4\x8d skupin.\n_START_SECTION_\nPastirski sateliti\n_START_PARAGRAPH_\nPastirski sateliti kro\xc5\xbeijo okoli Saturna v obro\xc4\x8du ali pa zelo blizu njega. Na obro\xc4\x8d delujejo tako, da mu dajejo obliko in ostre robove ali pa povzro\xc4\x8dajo nastanek vrzeli v obro\xc4\x8dih. Vsi Saturnovi pastirski sateliti so majhna nebesna telesa. Med pastirske satelite pri\xc5\xa1tevamo Pana, Dafnisa, Atlasa, Prometeja in Pandoro._NEWLINE_Trije sateliti (S/2004 S 6, S/2004 S 4 in S/2004 S 3), ki bi lahko bili pastirski, pa \xc5\xa1e niso potrjeni, da obstojajo.\n_START_SECTION_\nSotirni sateliti\n_START_PARAGRAPH_\nSotirna satelita sta Jan in Epimetej. Ta dva satelita sta po velikosti skoraj enaka, njuni tirnici pa se razlikujeta samo za nekaj kilometrov. Med njima nikoli ne pride do trka, ampak vsaka  \xc5\xa1tiri leta zamenjata tirnici.\n_START_SECTION_\nNotranji veliki\n_START_PARAGRAPH_\nNotranji veliki sateliti Saturna so Mimas, Tetis in Diona.  Kro\xc5\xbeijo v zelo \xc5\xa1ibkem obro\xc4\x8du F.\n_START_SECTION_\nTrojanci\n_START_PARAGRAPH_\nTrojanci so posebna oblika  sotirnih satelitov. Kro\xc5\xbeijo na isti razdalji kot drugi satelit, vendar se nahajajo vedno na isti razdalji pre ali za njim. Luna Tetis ima dva manj\xc5\xa1a trojanca Telesto in Kalipso.  Prav tako ima Diona dva trojanca Heleno in Polidevka. Trojanci se nahajajo v Lagrangeevih to\xc4\x8dkah L4 in L5.\n_START_SECTION_\nZunanji veliki sateliti\n_START_PARAGRAPH_\nSaturnovi najve\xc4\x8dji sateliti kro\xc5\xbeijo okoli planeta zunaj obro\xc4\x8da E. To so sateliti Rea, Titan, Hiperion in Japet.\n_START_SECTION_\nNepravilni sateliti\n_START_PARAGRAPH_\nNepravilni sateliti so manj\xc5\xa1i sateliti, ki imajo zelo nagnjeno tirnico. Nekateri se gibljejo tudi retrogardno.\n_START_SECTION_\nInuitska skupina\n_START_PARAGRAPH_\nV Inuitski skupini je pet progradnih satelitov: I\xc5\xbeirak, Kiviuk, Paaliak, Siarnak in Tarkek.\n_START_SECTION_\nNordijska skupina\n_START_PARAGRAPH_\nNordijska skupina vsebuje 29 retrogradnih satelitov.'